Bavaro septentrional

O bavaro septentrional (en bavaro Nordboarisch) ye un dialecto d'o idioma bavaro, chunto con o bavaro central y o bavaro meridional. Iste dialecto se charra prencipalment en l'Alto Palatinato, encara que a suya capital, a ciudat de Ratisbona, ye un aria de parla central seguntes una enquesta lingüistica d'a decada de 1980. "The Dialects of Modern German". Russ, Charles V. J. 1990. ISBN 0-415-00308-3 D'alcuerdo con a mesma enquesta, o bavaro septentrional tamién se charra en l'Alta Franconia, asinas como en zonas de l'Alta y a Baixa Bavera y as arias d'arredol d'Eichstätt y Kelheim. Cuan se fació a enquesta encara remaniban bels poquez parlants en a Republica Checa, mas que mas concentraus arredol d'as localidaz d'Aš y Železná Ruda, pero considerando o tiempo que ha pasau dende alavez ye probable que o dialecto ya s'haiga extinguiu en ixas zonas. Si encara existise astí podría incluyir-se aintro d'o ostegerländische Dialektgruppe. Ludwig Erich Schmitt (Hrsg.): Germanische Dialektologie. Franz Steiner, Wiesbaden 1968, p. 143 Sprache in Hessen Ethnologue diz que en 2005 bi heba 9.000 parladors de bavaro en a Republica Checa, encara que no especifica si istos son parladors d'a variedat septentrional. Ethnologue

Seguntes a mesma enquesta, o dialecto tien una alta vitalidat en as zonas a on se parla, encara que a mayoría de parlants lo son tamién d'alemán. En a zona sud de l'aria a on se charra o bavaro septentrional, se diz que tien mas prestichio a variedat central d'o bavaro y por ixo as caracteristicas septentrionals no se aprecian tanto como en o norte, a on os fablants gosan tener un accento bavaro septentrional prou marcau cuan charran l'alemán.

Referencias

Septentrional